

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 11.jūnijā **Nr.246**

 (prot. Nr.25, 28.§)

**Par zemes vienības, kadastra apzīmējums 0500 029 1803,**

**Krimuldas ielā 41, Daugavpilī, daļas nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32.punktu, 40.punktu, ņemot vērā Daugavpils pilsētas domes (turpmāk – Dome) Pilsētbūvniecības un vides komisijas 2020.gada 17.marta sēdes protokola izrakstu Nr.2, Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2020.gada 29.aprīļa sēdes protokola izrakstu Nr.4, Domes Īpašuma komitejas 2020.gada 4.jūnija sēdes atzinumu un Domes Finanšu komitejas 2020.gada 4.jūnija sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot iznomāšanai, Daugavpils pilsētas pašvaldības īpašumā esošās zemes vienības, kadastra apzīmējums 0500 029 1803, Krimuldas ielā 41, Daugavpilī, daļu 15 m2 platībā (turpmāk - Zemesgabals) uz 5 (pieciem) gadiem, bez apbūves tiesības – pārvietojamā biroja konteinera izvietošanai, rīkojot rakstisku nomas tiesību izsoli.

2. Apstiprināt Zemesgabala nomas tiesību izsoles sākuma maksa 121 EUR (viens simts divdesmit viens eiro 00 centi)gadā.

3. Apstiprināt Zemesgabala nomas tiesību izsoles noteikumus.

4. Izveidot Zemesgabala nomas tiesību izsoles komisiju šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

 Nekustamā īpašuma nodaļas vadītājs;

Komisijas priekšsēdētāja: A.Vilcāne, Domes Īpašuma pārvaldīšanas departamenta

vietnieks: Īpašuma atsavināšanas un iznomāšanas daļas vadītāja;

Komisijas locekļi: A.Kozinda, Domes Īpašuma pārvaldīšanas departamenta Īpašuma

 uzskaites daļas vadītājs;

 S.Kraine, Domes Īpašuma pārvaldīšanas departamenta juriste.

 5. Izsoles komisijai veikt Zemesgabala nomas tiesību izsoli, pamatojoties uz šim lēmumam pievienotajiem izsoles noteikumiem.

 6. Izsoles komisijai parakstīt Zemesgabala nodošanas un pieņemšanas aktu.

Pielikumā: Izsoles noteikumi ar pielikumiem.

Domes priekšsēdētāja vietnieks *(personiskais paraksts)* J.Dukšinskis